එම පෙත්සමට අදාලව අද තීන්දුව ප්‍රකාශයට පත් කළ අභියාචනාධිකරණයේ සභාපති විනිසුරු ඒ. එච්. එම්. ඩී. නවාස් මහේස්ත්‍රාත් අධිකරණයක් මඟින් යම් පුද්ගලයෙකු වෙත සිතාසියක් නිකුත් කළ හැක්කේ යම් කිසි නිශ්චිත කරුණක් සඳහා පමණක් බව ප්‍රකාශ කළා.එහෙත් ගෝඨාභය රාජපක්ෂ ජනාධිපතිවරයා වෙත මෙම සිතාසිය නිකුත් කර තිබෙන්නේ නීතිඥවරයෙකු ඉදිරිපත් කළ මෝසමකට අනුව යැයි පෙන්වා දුන් සභාපති විනිසුරුවරයා ඒ තුළ කිසිදු නීතිමය පදනමක් දක්නට නොලැබෙන බවයි කියා සිටියේ.ඒ අනුව අධිකරණය හමුවේ පෙනී සිටින ලෙස දන්වමින් ජනාධිපති ගෝඨාභය රාජපක්ෂ වෙත යාපනය මහේස්ත්‍රාත් අධිකරනය නිකුත් කර තිබෙන සිතාසිය නීතියට පටහැනි මෙන්ම බලරහිත ලියවිල්ලක් බවයි සභාපති විනිසුරුවරයා තවදුරටත් ප්‍රකාශ කළේ.